polyglot-tagger/wikipedia-language-snippets-filtered huggingface dataset:
Ia juga merupakan parti pembangkang dalam Kerajaan Negeri Perlis, Kerajaan Negeri Kedah, Kerajaan Negeri Perak, Kerajaan Negeri Pahang, Kerajaan Negeri Johor, Kerajaan Negeri Melaka, Kerajaan Negeri Sabah dan Kerajaan Negeri Sarawak.
Honduras British menjadi tanah jajahan berpemerintahan sendiri pada Januari 1964 dan dinamakan Belize pada Jun 1973; Ia tanah jajahan terakhir British mendapat layanan sedemikian di benua Amerika pada 21 September 1981 meskipun adanya halangan dihadapi hasil suatu perbalahan hak milik tanah dengan Guatemala sehingga 1991.
Nama "Belize" mula-mula muncul seawal 1677 pada catatan seorang paderi bernama Fray José Delgado yang menggambarkan tiga batang sungai diseberanginya semasa merantau di pesisiran Carribean iaitu Rio Soyte , Rio Xibum dan Rio Balis ; ada yang menyatakan ia datang daripada perkataan bahasa Maya belix atau beliz yang bermaksud "air berkeladak" .
Ketika penaklukan Jepun pada 1942, Sultan Hisamuddin Alam Shah telah disingkirkan oleh pihak Jepun, dan pengurus tentera Jepun mengistiharkan Tengku Musa Eddin sebagai Sultan Selangor sebagai Sultan Musa Ghiatuddin Riayat Shah ibni Almarhum Sultan Alauddin A Sulaiman Shah.
Ketika pertempuran hendak pecah, Muawiyah kemudian menawarkan rancangan perdamaian kepada Khalifah Hasan yang kemudian dengan pertimbangan persatuan Umat Islam, rancangan perdamaian Muawiyah ini diterima secara bersyarat oleh Khalifah Saidina Hasan dengan kekuasaan Kekhalifahan diserahkan oleh Khalifah Hasan kepada Muawiyah.
Sebagai contoh, semasa tahap terakhir Khilafah Abbasiyah, walaupun ibu kotanya Baghdad diperintah oleh pelbagai dinasti seperti Buwaihi dan Seljuk, sedangkan Empayar Uthmaniyah memberikan kuasa eksekutif atas wilayah terpencil kepada pembesar tempatan seperti Dey di Algeria, Bey di Tunis, dan Mamluk di Iraq.
Menurut tradisi Islam, Nabi umat Islam yakni Nabi Muhammad S.A.W telah menerima wahyu Allah S.W.T, kemudian diseru kepada penyerahan diri kepada Tuhan yang Esa, mempercayai kewujudan Hari Pembalasan, mengambil berat terhadap kepentingan bersama terutama terhadap golongan miskin dan fakir yang memerlukan.
Bentuk pemerintahan sebagaimana yang diperintah oleh Khilafah Umaiyah dan Khilafah Abbasiyah (di Timur Tengah dan kemudiannya di Sepanyol dan Itali Selatan), Fatimiyah, Saljuk, Ayyubiyah dan Mamluk merupakan antara kuasa paling berpengaruh di dunia.
Entiti-entiti sosio-budaya Islam yang utama yang terbentuk ialah Kesultanan Sulu dan Kesultanan Maguindanao; kerajaan-kerajaan yang diislamkan di pulau utara, Luzon, seperti Kerajaan Maynila dan Kerajaan Tondo, kemudiannya ditakluk dan dikristiankan hampir keseluruhan kepulauan tersebut oleh penjajah Sepanyol bermula abad ke-16.
Al-Imām Abū Ĥāmid al-Ghazālī telah belajar ilmu tasawuf daripada al-Syeikh Abū 'Alī al-Fađl ibn Muĥammad al-Fārmadhī aţ-Ţūsī (dilahirkan pada tahun 409 Hijrah di Fārmadh, yang terletak di dalam daerah Ţūs), seorang 'ālim dan faqīh, yang lebih terkenal di hari tuanya sebagai seorang guru sufi.
Oleh itu, al-Imām Abū Ĥāmid al-Ghazālī telah diraikan sebagai seorang 'ālim yang besar. Al-Imām Abū Ĥāmid al-Ghazālī telah tinggal di al-Mu‘askar selama lebih kurang enam tahun. Dia juga telah ditemukan dengan al-fuqahā' dan para pemuka ilmu yang lain.
Pada tahun 473 Hijrah, al-Imām Abū Ĥāmid al-Ghazālī telah pergi ke al-Madrasah an-Niżāmiyyah di kota Nīsyābūr dan telah berguru dengan seorang syeikh yang sangat terkenal di waktu itu, bernama Al-Syeikh Điyā’uddīn Abū al-Ma‘ālī 'Abdul Mālik ibn ‘Abdullāh al-Juwainī.
Dia juga telah mendirikan beberapa madrasah, yang secara umumnya, dipanggil al-Madrasah an-Niżāmiyyah, di beberapa tempat lain di dalam empayar Kerajaan Banī al-‘Abbās ketika itu, seperti di Baghdād, al-Başrah, Mosul , Isfahan, Nīsyābūr, Merv, Balkh dan Herat.
Seperti keadaan al-Syeikh Abū 'Alī al-Fađl ibn Muĥammad al-Fārmadhī, al-Syeikh Abū Bakr Yūsuf an-Nassāj aţ-Ţūsī pernah berguru dengan al-Syeikh Abū al-Ĥasan al-Kharqānī dan selepas itu dengan al-Syeikh Abū al-Qāsim 'Abdullāh ibn 'Alī al-Jurjānī pula.
Kemudian, pada tahun 465 Hijrah, al-Imām Abū Ĥāmid al-Ghazālī telah pergi ke Jurjān (di dalam bahasa Parsi disebut sebagai Gorgān dan kota lama ini terletak lebih kurang 160 kilometer dari Ţūs) dan telah belajar daripada seorang guru yang bernama Al-Syeikh Abū Naşr Ismā‘īl ibn Mas‘adah al-Ismā‘īlī.
Seorang anggota kumpulan penyamun itu telah ketawa dan telah berkata, "Bagaimanakah engkau boleh mendakwa yang engkau telah memperolehi ilmunya? Andaikata kami rampas bungkusan ini, engkau akan kehilangan ilmunya. Ilmu yang tersimpan di dalam beberapa helai kertas bukanlah ilmu yang sebenar!"
Lapuran mengenai kematian Ratu Boudicca terdapat berbeza-beza: sekiranya dia tidak mati ketika pertempuran, menurut sesetengah lapuran mengatakan Ratu Boudicca membunuh diri dengan racun untuk mengelakkan dari ditangkap; lapuran yang lain pula menyatakan Ratu Boudicca mati dalam penjara Rom.
Kumpulan yang diketuai oleh Abu Musab al-Zarqawi ini, telah membunuh Kim dengan memenggal kepalanya pada 22 Jun 2004 setelah Korea Selatan menolak tuntutan kumpulan tersebut untuk tidak menghantar 3000 pasukan tentera ke Iraq dan menarik kembali 600 pegawai perubatan tentera dan jurutera dari negara tersebut.
Sekitar Mei hingga September 2008, ringgit mengalami penurunan nilai yang mendadak berbanding dolar As ekoran ketidaktentuan politik berikutan pilihan raya umum 2008 dan pilihan raya kecil yang memenangkan Anwar Ibrahim, kejatuhan harga petrol serta kurangnya campur tangan oleh Bank Negara untuk meningkatkan kadar faedah yang agak rendah .
Antara tahun 1995 hingga 1997, ringgit diniagakan sebagai mata wang terapung bebas pada sekitar 2.50 sedolar Amerika Syarikat, tetapi kemudian menjunam ke bawah paras 3.80 sedolar menjelang tahun akhir 1997 semasa itu Menteri Kewangan dipimpin oleh Datuk Seri Anwar Ibrahim, ekoran krisis kewangan Asia Timur pada tahun berkenaan.
Pada separuh pertama tahun 1998, mata wang ringgit berubah-ubah antara kadar 3.80 hingga 4.40 sedolar, sebelum Bank Negara Malaysia menetapkan nilai ringgit pada kadar 3.80 sedolar selama hampir tujuh tahun mulai September 1998, sambil membiarkan mata wang ringgit terapung dengan mata-mata wang yang lain.
Perubahan-perubahan lain pula termasuk diameter, warna syiling 20 dan 50 daripada perak kepada kuning, dan reka bentuk baru pada muka hadapan yang lain nilai lain motifnya, empat belas titik yang melambangkan tiga belas negeri dan kolektif Wilayah Persekutuan, dan lima garis melintang yang melambangkan lima prinsip Rukunegara.
Apabila sistem penulisan Jepun matang dan berkembang, kanji mula digunakan untuk menulis bahagian pertuturan tertentu seperti kata benda, kata sifat dan kata kerja sementara kana digunakan untuk akhiran kata kerja, perkataan yang hanya terdapat di Jepun dan perkataan asing (sebelum ini perkataan asing dieja secara fonetik dengan huruf Kanji).
Kepadatannya mencapai 150 g/cm3 dengan suhu menghampiri 15.7 juta K. Sebaliknya, suhu permukaan matahari ialah kira-kira 5,800 K. Analisis terkini berdasarkan maklumat daripada Solar and Heliospheric Observatory menunjukkan kadar putaran yang lebih tinggi di bahagian teras berbanding dengan seluruh zon sinaran.
Pekan mempunyai 2 buah Sekolah Berasrama Penuh iaitu Sekolah Sains Sultan Haji Ahmad Shah dan Sekolah Berasrama Penuh Intergrasi Tun Abdul Razak dan sebuah Maktab Rendah Sains Mara (MRSM iaitu MRSM Tun Abdul Razak Pekan, Pahang.
Pada tahun 2002, Alleycats melahirkan sebuah album "tribute" dengan merakamkan semula lagu-lagu hits artis-artis tempatan, Singapura dan Indonesia yang popular sejak tahun-tahun 60-an hingga 80-an dengan cara mereka yang tersendiri, dan sesuai dengan usaha mereka tersebut, album ini diberi tajuk Interpretasi.
Waktu siang sangat panas sehingga 40 C dan malam boleh mencecah suhu sehingga -10 C. Mekanisme kawalan suhu ada secara semulajadi pada tubuh burung, dimana burung unta menggunakan kepaknya untuk menutup tubuhnya yang tidak berbulu ketika sejuk atau melebarkan kepaknya pada waktu panas bagi membebaskan haba.
Namun, Kesatuan Soviet berjaya mengalahkan Amerika Syarikat dalam melancar dan menguji SLBM bersenjata pertama, sebuah R-13 yang meletup di Lapangan Ujian Novaya Zemlya di Lautan Artik; ujian ini dijalankan pada 20 Oktober 1961, hanya sepuluh hari sebelum Tsar Bomba 50 Mt yang besar diletupkan di sekitar kawasan yang sama.
Kapal selam peluru berpandu balistik merupakan kepentingan strategik yang besar bagi AS dan Rusia serta kuasa-kuasa bersenjata nuklear lain sejak mulanya Perang Dingin kerana ia boleh bersembunyi daripada satelit peninjau dan melancar senjata-senjata nuklearnya dengan cara yang bebas daripada pengesanan visual.
Setelah 10 tahun berkecimpung di dalam pahit dan manis di dalam industri nasyid, lahirlah album Koleksi 10 Tahun membariskan lagu-lagu daripada filem animasi Muhammad Utusan Terakhir dan lagu-lagu malar segar Raihan beserta 2 lagu bonus rakaman terbaru Bacalah dan Assalamu'alaikum.
Bagi siaran radio pula, pemancar FM dikhususkan bagi pendengar di seluruh Negeri Melaka, daerah-daerah Tangkak, Muar, Segamat, Batu Pahat dan Kluang di Johor; bahagian barat daya Pahang seperti Keratong; dan bahagian selatan Negeri Sembilan seperti Tampin, Gemencheh, Gemas, Kota dan sebahagian kawasan Jempol.
Ditubuhkan di Johor sekitar tahun 1988, Mega pernah beberapa kali mengadakan persembahan bersama kumpulan Search antaranya di Dewan Jubli Intan Johor Bahru pada 7 dan 8 Oktober 1988, Dewan Jubli Intan Kluang pada 10 Oktober 1988 dan Konsert Fenomena Search di Stadium Negara, Kuala Lumpur pada 3 Disember 1988.
Pertempuran ini terjadi antara pasukan Bani Hasyim yang dipimpin oleh Hussein bin Ali beranggotakan sekitar 70 orang melawan pasukan Bani Umaiyyah yang dipimpin oleh Ubaidullah bin Ziyad, atas perintah Yazid bin Mu'awiyah, khalifah Bani Umaiyyah saat itu yang beranggotakan hampir 10 ribu bala tentera.
"Celakalah kamu! Nabi Yakub mempunyai dua belas anak lelaki, dan Tuhan menyembunyikan salah satu dari mereka dari matanya. Matanya menyipit dengan banyak tangisan dan punggungnya bengkok. Walaupun anaknya masih hidup, aku melihat dengan mataku sendiri bahawa ayahnya dan abang dan "Paman saya dan tujuh belas anggota keluarga saya terbunuh di sekitar saya.
Penyiaran harian bermula dari 8:00 pagi sehingga 1:00 pagi pada hari minggu, 6:00 pagi hingga 1:00 pagi pada hari Jumaat hingga Ahad dan cuti am kecuali pada bulan Ramadan dimana ia bersiaran 24 jam sehari, sedangkan penyiaran rasmi bermula dari pukul 12:00 tengah hari sehingga 12:00 tengah malam.
Channel 9 majlis penutupan rasmi sehingga penutupan utama pada 3 Februari 2005 mula tepat sejak sekitar jam 3:00 pagi untuk setelah sepenuhnya dibeli oleh Media Prima syarikat media terbesar di Malaysia sehingga Channel 9 telah rasmi melancarkan nama baharu TV9 dan Bukhari Che Muda dilantik sebagai rasmi Ketua Pegawai Operasinya baharu.
Antara lagu yang dimuatkan dalam album ini ialah Kau Saja Di Hati, Kita Ditakdirkan Berpisah, Kau Kesayanganku, Rasa Rindu Tak Terkira, Pandangan Pertama, Kasih Tak Kesampaian, Rindu Padamu dan Bila Kau Kata Kau Sayang.
Penyertaan kerabat diraja dan wizurai dalam pentadbiran kerajaan adalah terhad, namun; secara amali, penggunaan kuasa eksekutif mereka diarah oleh Jemaah Menteri yang terdiri daripada menteri-menteri Mahkota yang bertanggungjawab kepada Dewan Rakyat dan diketuai oleh Perdana Menteri Kanada selaku ketua kerajaan.
Kanada ialah sebuah negara persekutuan yang terdiri daripada 10 provinsi dan tiga wilayah yang boleh dihimpunkan kepada kawasan:Kanada Barat, Kanada Tengah, Kanada Atlantik, dan Kanada Utara (Kanada Utara terdiri daripada tiga wilayah: Yukon, Wilayah Utara, dan Nunavut).
Antara golongan penjajah Perancis di Perancis Baru,Canadiens mendominasi sekitar Sungai Saint Lawrence manakalaAcadiens pula berdiam di kawasan Maritimes, manakala pedagang bulu Perancis dan mubaligh Katolik menjelajahi Tasik-Tasik Besar, Teluk Hudson, dan legeh Mississippi hingga Louisiana.
Pertumbuhan ekonomi Kanada pasca-perang di samping dasar-dasar kerajaan Liberal berturut-turut, melahirkan satu identiti Kanada baru yang dilambangkan oleh penerimaan Bendera Daun Mapel pada tahun 1965, pelaksanaan dasar kedwibahasaan rasmi pada tahun 1969,dan kepelbagaian budaya rasmi pada tahun 1971.
Begitu juga dengan penubuhan rancangan-rancangan demokrasi sosial seperti penjagaan kesihatan sejagat, Pelan Pencen Kanada, dan Pinjaman Siswa Kanada, walaupun sesetengah kerajaan provinsi, terutamanya Quebec dan Alberta, membangkang dasar-dasar ini sebagai serangan mendadak ke atas bidang kuasa mereka.
Letusan gunung berapi Tseax Cone pada tahun 1775 menyebabkan malapetaka besar yang membunuh 2,000 orang Nisga'a dan memusnahkan kampung mereka di lembah Sungai Nass di British Columbia utara; letusan ini menghasilkan aliran lahar sepanjang, dan mengikut legenda kaum Nisga'a, ia menyumbat aliran Sungai Nass.
Salah sebuah negerinya yang utama, Songhai, kemudian menjadi Empayar Songhai, dan mengatasi pendahulu-pendahulunya dari segi kawasan dan kekayaan, tetapi ia juga menjadi mangsa kepada pertengkaran dalaman dan perang saudara, dan akhirnya digulingkan dalam Pertempuran Tondibi pada tahun 1591.
Walaupun bahagian-bahagian Nimba Massif di Guinea dan Pantai Ivory merupakan Simpanan Semula Jadi Tegas UNESCO, bahagian yang kononnya dipanggil Tulang Belakang Guinea terbentang masuk ke Liberia yang telah menjalankan pelombongan buat berdekad-dekad; kerosakan yang diakibatkan boleh dinampak di Bumi Google di 7.32.17 U dan 8.29.50 B.
Ini biasanya memberi hak kepada pemegang saham untuk sebahagian kecil daripada pendapatan syarikat, hasil dari pembubaran aset (setelah pelunasan semua tuntutan kekananan seperti hutang bercagar dan tidak bercagar), atau kuasa mengundi, sering membahagikannya sebanding dengan jumlah wang yang telah dilaburkan oleh setiap pemegang saham.
Dalam perkembangannya, selaras dengan era reformasi dan tuntutan Otonomi Daerah, kabupaten yang dibahagikan oleh sungai Batanghari sesuai dengan UU No. 54 tahun 1999, sekali lagi dikembangkan kepada dua kabupaten, iaitu Batanghari dengan ibu kota Muara Bulian dan Muaro Jambi sebagai ibu kota di Sengeti.
Antara tahun 1950 dan Perang Enam Hari pada 1967, walaupun tidak diiktiraf secara meluas, Jordan menuntut dan mentadbir tambahan yang merangkumi Tebing Barat; pada 1988 dan dengan pendudukan Israel yang berterusan, Hussein dari Jordan melepaskan tuntutan Jordan terhadap Tebing Barat yang memihak kepada orang Palestin.
Di Kodiang Lama inilah sebuah kampung yang berdekatan dengan Bukit Keplu dan Gua Kerbau, di sinilah yang dimaksudkan dengan bukit merah, di mana ketika musim kemarau, dapat dilihat bukit ini akan bertukar warna menjadi ke'merah'an kerana daun pokok yang terdapat di bukit bertukar menjadi merah dan kering.
Kerja-kerja fasa terakhir ialah dari Tunjang,Kedah ke Arau,Perlis sudah hampir siap sepenuhnya hanya sedikit pengubahsuaian akan dilakukan pada pusingan U.Terdapat kedai-kedai dan warung di pekan Kodiang telah dirobohkan untuk memberi ruang pada kerja-kerja pelebaran jalan.
Antara kedai yang telah berubah ialah deretan kedai Toko buku Othman dan kedai makan Adnan, kedai makan Mydin(sekarang berniaga di perkarangan masjid jamek kodiang dengan menggunakan kenderaan tut-tut) termasuk juga telah dirobohkan dan lain-lain kedai berubah tempat ke stesyen bas iaitu jalan ke Changloon.
Setelah berjaya menahan pengerusi MPRS, Jeneral Nasution pada tahun 1968, untuk memperkenalkan sebuah rang undang-undang yang akan memangkas kuasa presiden yang sangat parah, Suharto telah memecatnya dari jawatannya sebagai pengerusi MPRS pada tahun 1969 dan memaksa persaraannya awal dari tentera pada tahun 1972.
Pada 1967, jeneral Hartono Rekso Dharsono, Kemal Idris, dan Sarwo Edhie Wibowo menentang keputusan Suharto untuk membenarkan penyertaan parti-parti politik yang ada dalam pilihan raya memihak kepada sistem dua pihak bukan ideologi yang serupa dengan yang terdapat di banyak negara Barat.
Walaupun ramai pemimpin asal gerakan pelajar tahun 1966 berjaya menggabungkan diri dalam rejim, Suharto dihadapkan dengan demonstrasi pelajar besar yang mencabar kesahihan pilihan raya 1971 , pembinaan taman taman tema Taman Mini Indonesia Indah , penguasaan kapitalis asing , dan kekurangan ketinggian jawatan presiden Suharto .
Rejim itu bertindak balas dengan memenjarakan ramai aktivis pelajar (seperti tokoh-tokoh masa depan Dorodjatun Kuntjoro-Jakti, Adnan Buyung Nasution, Hariman Siregar, dan Sjahrir) dan juga menghantar unit tentera untuk menduduki kampus universiti ITB dari Januari hingga Mac 1978.
Selepas pada mulanya mempertimbangkan penyelarasan dengan parti lama Sukarno PNI, pada tahun 1969, Suharto memutuskan untuk mengambil alih kawalan sebuah persekutuan yang dikendalikan oleh tentera NGO yang dipanggil Golkar dan mengubahnya menjadi kenderaan pemilihannya di bawah koordinasi haknya - Ali Murtopo.
Sebagai contoh, kerajaan telah mewujudkan Korpri pada November 1971 sebagai kesatuan penjawat awam untuk memastikan kesetiaan mereka, menganjurkan FBSI sebagai satu-satunya kesatuan buruh undang-undang pada Februari 1973, dan menubuhkan MUI dalam 1975 untuk mengawal ulama-ulama Islam.
Selepas percubaan sokongan rahsia kepada kumpulan Timor Leste UDT dan APODETI, Suharto telah memberi kuasa pencerobohan besar-besaran terhadap koloni itu pada 7 Disember 1975 diikuti dengan pencabulan semula sebagai wilayah ke-27 Timor Timur pada bulan Julai 1976.
Di peringkat antarabangsa, Majlis Keselamatan Pertubuhan Bangsa-Bangsa Bersatu menekankan Belanda menghentikan serangan tentera serta memulakan semula rundingan, yang akhirnya membawa kepada penarikan Belanda dari kawasan Yogyakarta pada bulan Jun 1949 dan penyelesaian pemindahan kedaulatan pada Disember 1949.
Menurut keterangan Latief yang kemudian, para pengkosnpirasi menganggap Soeharto sebagai pengikut setia Soekarno, maka Latief memberitahunya tentang rancangan penculikan yang akan berlaku untuk menyelamatkan Sukarno dari jeneral khianat, di mana Soeharto sepertinya menawarkan netralitinya.
Hubungannya dengan ahli perniagaan terkemuka Liem Sioe Liong dan Bob Hasan dilanjutkan sepanjang jawatan presidennya, bermula di Jawa Tengah, di mana beliau terlibat dalam beberapa siri "keuntungan yang menghasilkan" perusahaan yang dijalankan terutama untuk menjaga fungsi unit ketenteraan yang dibiayai dengan buruk.
Untuk menenangkan tuntutan daripada ahli politik awam untuk mengadakan pilihan raya, seperti yang ditunjukkan dalam resolusi MPRS 1966 dan 1967, kerajaan Suharto merumuskan beberapa undang-undang mengenai pilihan raya serta struktur dan tugas parlimen yang diluluskan oleh MPRS pada bulan November 1969 selepas rundingan berpanjanga .
Suharto khuatiri bahawa kegiatan Konfrontasi yang dijalankan akan meninggalkan Jawa di bawah kawalan tentera yang lemah serta dipengaruhi PKI 2 juta kuat, lalu beliau memberi kuasa kepada pegawai perisikan Kostrad, Ali Murtopo, untuk membuka hubungan rahsia dengan British dan rakyat Malaysia.
Selepas pada awalnya berhati-hati untuk tidak menyinggung sensitiviti cendekiawan Islam yang takut pada Pancasila mungkin berkembang menjadi kultus semata-mata, Suharto memperoleh resolusi parlimen pada tahun 1983 yang mewajibkan semua organisasi di Indonesia mematuhi Pancasila sebagai prinsip asas.
Penyerahan dan Pengisytiharan Kemerdekaan Republik Indonesia bulan Ogos 1945 berlaku ketika Suharto dihantar ke daerah Brebeg untuk melatih NCO baru untuk menggantikan kakitangan yang dihukum bunuh oleh pihak Jepun setelah pemberontakan PETA pimpinan Supriyadi yang gagal pada Februari 1945 di Blitar.
Suharto, dibantu oleh pegawai-pegawai tentera "Pejabat Pembantu Peribadi" dari zamannya sebagai komander Bahagian Diponegoro, khususnya Ali Murtopo, mula secara sistematik mengukuhkan kekuasaannya dengan cara mengetepikan saingan berpotensi yang rendah dan memberi penghargaan kepada para loyalis dengan kedudukan politik dan insentif kewangan.
Sebagai tanda pengaruh Habibie, ketika dua majalah terkemuka di Indonesia dan sebuah akhbar tabloid melaporkan kritikan atas pembelian Habibie hampir seluruh armada Angkatan Laut Jerman Timur yang dibubarkan pada tahun 1993 , Kementerian Penerangan mengarahkan penerbitan yang menyinggung ditutup pada 21 Jun 1994.
Pada awal tahun 2004, NGO anti-rasuah Jerman Transparency International mengeluarkan senarai apa yang dipercayai sebagai sepuluh pemimpin yang paling memperkaya diri dalam dua dekad yang lalu; mengikut jumlah yang didakwa mencuri ASD, pangkat tertinggi ialah Suharto dan keluarganya yang didakwa telah menggelapkan $ 15 bilion - $ 35 bilion.
Hari peristirahatan tersebut bergeser pada hari pertama sejak peristiwa Kebangkitan Yesus yang terjadi pada hari pertama , sehingga seiring berjalannya waktu, gereja mula-mula memperingati hari ahad sebagai hari berhenti kerja bagi orang Kristian untuk mengingati akan kebangkitan pengutus mereka.
EEC kini berkembang menjadi Kesatuan Eropah dan Belgium menjadi pusat pentadbiran dan institusi utama termasuk Suruhanjaya Eropah, Majlis Kesatuan Eropah dan enam anggota pengasas Komuniti Arang dan Keluli Eropah pada tahun 1951 dan Komuniti Tenaga Atom Eropah dan Komuniti Ekonomi Eropah, ditubuhkan pada tahun 1957.
Nama "Belgium" mula diberikan oleh Julius Caesar dalam catatan peperangan beliau De Bello Gallico menyuaikan kepada kawasan diduduki suku Belgae yang tinggal di bahagian utara Gallia sekitar abad ke-3 SM; yang mana Julius telah memerhatikan bahawa bahasa dan tradisi mereka agak berbeza daripada suku-suku lain di tanah Gallia.
Belgium dibahagikan kepada tiga kawasan diperintah secara berautonomi: Komuniti Flanders di utara diduduki masyarakat menuturkan bahasa Belanda sebanyak 60% kependudukan negara, Komuniti Wallonia di selatan menuturkan bahasa-bahasa Perancis dan Jerman dan Wilayah Ibu Negara Brussels yang secara rasminya dwibahasa.
Berikutan selepas kejadian ini, Omar lari ke Balochistan wilayah Pakistan, dari mana beliau muncul pada musim luruh, dilaporkan dengan 1,500 taliban pasukan bersenjata lengkap dan dibiayai dengan baik, yang akan menyediakan perlindungan untuk satu konvoi perdagangan Pakistan yang membawa barang-barang melalui darat ke Turkmenistan.
Apabila kerajaan ini berpindah dan mendirikan Kesultanan Johor Lama, ia terus digunapakai sebagai bahasa klasik serantau; sehingga ia amat berhubungkait dengan kerajaan Riau di bawah pengaruh Belanda dan kerajaan Johor di bawah pengaruh British sehingga bahasa Melayu Riau dianggap dekat dengan bahasa klasik itu.
Menurut Ethnologue 26, beberapa kelainan bahasa-bahasa Melayik disenaraikan sebagai bahasa-bahasa yang terpisah, termasuklah kelainan bahasa-bahasa Melayu Semenanjung yang dituturkan oleh Orang Asli, yang sangat rapat hubungannya dengan bahasa Melayu Baku yang boleh dianggap sebagai dialek-dialeknya.
Sebelum pengenalan tulisan Arab di rantau kepulauan Melayu, bahasa Melayu ditulis dalam tulisan Pallava, tulisan Kawi dan tulisan Rencong; tulisan-tulisan tersebut kini sudah tidak digunakan lagi tetapi tulisan yang seakan contohnya seperti tulisan Cam masih digunapakai oleh orang Cam di Vietnam dan Kemboja.
Di bawah keluarga bahasa Austronesia, bahasa Melayu terdiri daripada sekelompok gaya-gaya pertuturan yang rapat hubungkaitnya yang dikenali sebagai bahasa-bahasa Melayik yang tersebar merentasi Semenanjung Tanah Melayu dan kepulauan Indonesia oleh pedagang-pedagang Melayu dari Sumatra.
Leluhur bahasa purba ini ialah bahasa Melayu-Polinesia Purba, yang merupakan turunan dari bahasa Austronesia Purba, mula bercambah sekurang-kurangnya pada 2000 tahun sebelum Masihi, yang mungkin hasil daripada penerokaan orang Austronesia dari pulau Taiwan ke arah kawasan yang terletak lebih selatan yakni kawasan maritim Asia Tenggara
Bahasa Sanskrit, bahasa perantara agama Hindu dan Buddha, telah banyak mempengaruhi bahasa Melayu apabila bahasa Melayu berada di peringkat kuno, iaitu pada peringkat sebelum bahasa Melayu mencapai zaman klasik pada zaman Kesultanan Melayu Melaka yang mana bahasa Melayu telah mengalami zaman kuno antara abad ke-7 dan abad ke-13.
Keadaan ini khususnya menyebabkan peminjaman perkataan yang sudah ada dalam bahasa Melayu asli, tetapi digantikan juga dengan bahasa Sanskrit, kerana barangkali dianggap lebih sesuai, lebih sedap bunyinya ataupun semata-mata kerana disangka lebih "tinggi" mutunya kerana bahasa Sanskrit merupakan bahasa sarjana.